*Pressemeddelelse, KLAUSULERET TIL 16. april 2018 kl. 8.00*

*Pressebilleder er vedhæftet. Fotograf noteret i billedtitel.*

**Heartland Festival er klar med sit mest omfattende line-up nogensinde**

**Heartland Festival kan i dag løfte sløret for årets sidste musik og talks-navne. Dermed er festivalen klar med sit endelige line-up, som bliver det mest omfattende til dato på både MUSIC, ART, TALKS og FOOD-programmerne. Blandt dagens nye navne finder man The Savage Rose og Coco O. på musikprogrammet samt Nadya Tolokonnikova fra Pussy Riot i samtale med Sonic Youth-legenden Kim Gordon og Tracey Emin i samtale med Peter Høeg på talks-programmet, mens det nu også ligger fast, at Salman Rushdie skal samtale med kurator og kunsthistoriker Hans-Ulrich Obrist.**

**Heartland kan desuden offentliggøre, at Future Talks-scenen er tilbage for andet år i træk med over 20 navne, som vil stille skarpt på vores fælles fremtid fra forskellige vinkler.**

I dag fuldender Heartland Festival årets line-up med en række nye navne på MUSIC og TALKS. Festivalen er dermed klar med sit største line-up til dato, som tæller internationale navne i alle fire programsøjler: MUSIC, ART, TALKS og FOOD.

**MUSIC**

På musikprogrammet slutter tre danske navne, legendariske Annisette og **The Savage Rose**, Quadron-forsangerinden **Coco O.** i en sjælden solooptræden og de Tom Kristensen-inspirerede syrerockere **Fribytterdrømme**, sig til store udenlandske artister som **Van Morrison**, **The The**, **LCD Soundsystem** og **Patti Smith & Her Band** på et internationalt program, der også tæller bl.a. danske **MØ**, svenske **Lykke Li** og britiske **Slowdive**.

Derudover lancerer Heartland i år en helt ny intimscene i samarbejde med Prxjects by Mercedes-Benz. Her vil man i en af Egeskov slotshaves smukke haverum kunne opleve både intimkoncerter med danske artister som **Soleima x Live Strings** og **August Rosenbaum x CTM** samt direkte podcast-samtaler mellem markante stemmer inden for litteratur, kunst og mad.

Som noget nyt i år afholder Heartland en **Late Night Disco** fest med nogle af landets dygtigste DJ’s. Line-uppet til Late Night Disco bliver **Christian D’or (DJ), Vinnie Who (DJ), Louis Petri (DJ), Dee Brown (DJ), Frederik Tollund (DJ)** samt **Fyraftensboogie (DJ)**.

**ART**

Årets kunstprogram står på to ben: Heartland Contemporary og Heartland Temporary.

På Heartland Contemporary kan man opleve den skandinaviske premiere på udstillingen ”The Great Silence” af den amerikansk-cubanske samtidskunstnerduo **Jennifer Allora & Guillermo Calzadilla**. Værket er en fabel for det 21. århundrede om, hvordan menneskers ambitioner skygger for evnen til at engagere sig i vores verdens dybere rigdom.

Heartland Temporary kan i år præsentere udstillingen ”The Object is to Change the Soul” af **Ditte Gantriis, Lea Guldditte Hestelund, Marie Thams** og **Kirsten Astrup**. Her vil de fire danske kunstnere undersøge samtidens opfattelse af individualisme, selvet og dets transformation gennem skulptur, lyd, video og live performance. Udstillingen kurateres af **Iben Elmstrøm**.

Heartland Contemporary er støttet af Beckett-Fonden, Knud Højgaards Fond og Oticon Fonden. Heartland Temporary er støttet af Statens Kunstfond.

**TALKS**

Talks-programmet inkluderer i forvejen den prisvindende forfatter **Salman Rushdie**, filosofiens Elvis Presley, **Slavoj Žižek** i samtale med **Adam Holm** om sex i det moderne samfund, den legendariske, tyske undercoverjournalist **Günter Wallraff** i samtale med **Kristian Husted** om menneskerettigheder samt **Mithu Sanyal** og **Bodil Pedersen** om voldtægt og seksuel vold og Danske Banks topchef, **Thomas F. Borgen**, i direkte samtale med Heartland-publikummet om bankernes rolle og ansvar i samfundet.

I dag offentliggøres det også, at Salman Rushdie skal indgå i en samtale med den verdenskendte kurator og kunsthistoriker **Hans-Ulrich Obrist**. Derudover fuldendes talks-programmet med 10 nye navne i form af Pussy Riots **Nadya Tolokonnikova,** Sonic Youth-legenden **Kim Gordon,** kunstner **Tracey Emin,** forfatterne **Peter Høeg, Jørgen Leth** og **Mette Pryds Helle,** manuskriptforfatterne **Julie Andem** og **Adam Price,** årets Heartland Banquet-kurator **Christian F. Puglisi** og **Tor Nørretranders**.

Heartland TALKS er støttet af Goethe Instituttet.

**FOOD**

Heartland Banquet bliver i år beværtet og kurateret af en af Danmarks dygtigste og mest kreative kokke, **Christian F. Puglisi**, som til daglig er manden bag de anerkendte restauranter Manfreds, Bæst, Mirabelle og naturligvis Michelin-restauranten Relæ. Fælles for dem alle er, at de har fokus på enkel mad af høj kvalitet, skabt af økologiske og lokale råvarer.

På Heartland Banquet får gæsterne en enestående mulighed for at prøve det hele på én gang, når Christian F. Puglisi har sammensat en 5-retters *farm to table*-festmiddag – tilsat naturlige vine, hjemmebrygget cider og italienske cocktails.

På festivalen madscene Tasteland kan man i år tage del i 17 interaktive FOOD-workshops, som spænder lige fra surdejsbagning over partering af en forårsbuk og fermenterede cocktails til smagsprøver på verdens bedste chokolade.

Tasteland-programmet er festivalens mest ambitiøse til dato og rummer både danske og internationale madnørder. Man vil kunne møde **Evarist March** fra **El Celler de Can Roca**, **John Wright** fra **River Cottage**, **Mikkel Friis-Holm** fra **Friis-Holm Chokolade**, **Matt Orlando** fra **Amass x Henning Wiesinger** fra **Steensgaard**, **Nadine Levy Redzepi**, **Marie Holm x Morten Lindberg** fra **Croque Monsieur på Radio24syv**, **David Carsten Pedersen** fra **Jagttegn på Radio24syv x Nikolaj Juel** fra **Walk on the wild side**, **Kim Møller-Elshøj** fra **Nyborg Destilleri** samt **Smag for Livet x Ole G. Mouritsen**.

**Future Talks vender tilbage**

Heartland kan desuden løfte sløret for Future Talks-programmet, som vender tilbage efter en succesfuld debut i 2017. På Future Talks-scenen inviteres videnskabsfolk til at indgå i samtaler, som alle sætter fremtiden og fremtidens samfund i fokus fra forskellige, interessante vinkler.

Her vil man bl.a. kunne opleve den svenske sangerinde **Jenny Wilson**, den verdenskendte DNA-forsker **Eske Willerslev**, forfatter og professor ved Aarhus Universitet **Svend Brinkmann**, algoritmeforsker **Thore Husfeldt** og lektor ved Erasmus Universitetet i Rotterdam og science fiction-ekspert **Etienne Augé**.

Heartland Future Talks 2018 er støttet af Lundbeckfonden.

**Ulrik Ørum, direktør for Heartland Festival, udtaler:**

”*Det er en fantastisk følelse endelig at kunne præsentere det færdige – og til dato – absolut mest omfattende program i Heartlands historie. Et program, der har internationalt format på alle fire programområder, og som i min optik sætter en helt ny standard i festivallandskabet, samt viser vejen for, hvad selve festivalkonceptet kan indeholde.”*

**Se det fulde program**

Der vil de kommende uger blive føjet yderligere navne til Future Talks-programmet, inden Heartland Festival løber af stablen for tredje gang på Egeskov Slot fra den 31. maj til 2. juni 2018. Dagsprogrammer med tider offentliggøres på mandag den 23. april.

Det fulde line-up kan ses på [www.heartlandfestival.dk](http://www.heartlandfestival.dk) eller herunder:

**MUSIC**: LCD Soundsystem, Van Morrison, Patti Smith & Her Band, The The, Grizzly Bear, Lykke Li, Mø, Rag’n’Bone Man, Slowdive, The Savage Rose, Alex Cameron, Av av av, Benal, Coco O., Cory Henry & The Funk Apostles, CV Jørgensen, Fribytterdrømme, Jonah Blacksmith (filmkoncert), Kiriyama Family, Liss, Marie Key, Mew, Omar Souleyman, Oneothrix Point Never, Peter Sommer (akustisk), Pussy Riot, Søren Huss, When Saints Go Machine.

*Prxjects Stage*: August Rosenbaum x CTM, Soleima x Live Strings, Kasper Bjørke (DJ), Gents, Barselona, Jada, Louis Rustum, Yangze.

*Late Night Disco*: Christian D’or (DJ), Vinnie Who (DJ), Louis Petri (DJ), Dee Brown (DJ), Frederik Tollund (DJ), Fyraftensboogie (DJ).

**ART**:Contemporary: Allora & Calzadilla – Temporary: Ditte Gantriis, Kirsten Astrup, Lea Guldditte Hestelund, Marie Thams.

**TALKS**: Salman Rushdie, Slavoj Žižek, Nadya Tolokonnikova, Mithu Sanyal, Günter Wallraff, Hans-Ulrich Obrist, Kim Gordon, Tracey Emin, Kristian Husted, Thomas F. Borgen, Peter Høeg, Jørgen Leth, Bodil Pedersen, Merete Pryds Helle, Julie Andem, Adam Price, Christian F. Puglisi, Tor Nørretranders.

*Future Talks:* Eske Willerslev, Lone Frank, Jenny Wilson, Svend Brinkmann, Jens-Christian Holm, Jytte Vikkelsøe, Etienne Augé, Carsten Rahbek, Trine Demant, Cecilie Nørgaard, Thore Husfeldt, Abdel Aziz Mahmoud, Johan Olsen, Anne Mette Thorhauge, Jan Larsen m.fl.

**FOOD**: Christian F. Puglisi x Heartland Banquet, Stedsans in the Woods, Mikkel Friis-Holm, PMY, Musling Bistro, Selma, Cicchetti, Thaisen Ma’hus, Gasoline Grill

*Tasteland*: Evarist March, John Wright, Mikkel Friis-Holm, Nadine Levy Redzepi, Marie Holm x Morten Lindberg, Matt Orlando x Henning Wiesinger, David Carsten Pedersen x Nikolaj Juel, Kim Møller-Elshøj, Smag for livet x Ole G. Mouritsen m.fl.

**Med venlig hilsen**

Have Kommunikation

Presseansvarlig - Have Kommunikation:

Kristina Sindberg // [kristina@have.dk](mailto:kristina@have.dk) // 24 86 01 84  
Peter Pishai Storgaard // [peter.storgaard@have.dk](mailto:peter.storgaard@have.dk) // 28 49 33 86

Heartland Festival:

Direktør: Ulrik Ørum-Petersen // [ulrik@livenation.dk](mailto:ulrik@livenation.dk)

Udviklings- og kommunikationschef: Janne Villadsen // [janne@heartlandfestival.dk](mailto:janne@heartlandfestival.dk)

**BILLETSALG**

Partoutbillet**:** 1.650 DKK

Børnebillet (6-12 år): 650 DKK

Dagsbillet, alle dage: 950 DKK (**FREDAG UDSOLGT**)

Dagsbillet, børn (6-12 år): 550 DKK

Billetlink: [www.heartlandfestival.dk](http://Www.lajdhbfkljdfbnalkjebfalk)

**OVERNATNINGSTILBUD**

Campingpas: 200 DKK

Campingpas, børn (6-12 år): 110 DKK

Opslået iglotelt (2 pers.): 650 DKK

Tenthouse (2 pers.): 1.950 DKK (**UDSOLGT**)

Plads til medbragt campingvogn/autocamper: 850 DKK

Heartland x RUM boutique telt (2-4 pers.): 6.950 DKK – 11.950 DKK

Link: [www.heartlandfestival.dk/overnatning](http://www.heartlandfestival.dk/overnatning)

*Desuden vil det være muligt at købe en hotelpakke, hvor værelse, shuttle-bus og festivalbillet indgår.*

**OM HEARTLAND FESTIVAL**

Heartland præsenterer et internationalt program sammensat af fire søjler: MUSIC, ART, TALKS og FOOD. Programmets forskellige dele beskæftiger sig med tilværelsen og samfundet i vores del af verden og “dobbeltklikker” på de kulturelle og sociale tendenser, vi til daglig lever midt i - et moderne program, hvis aktualitet forstærkes af de klassiske omgivelser, det præsenteres i på Egeskov Slot på Fyn.

Heartland Festival 2018 finder sted på Egeskov Slot fra 31. maj til 2. juni 2018.

Mere info om Heartland Festival kan findes på [www.heartlandfestival.dk](http://www.heartlandfestival.dk)

**Heartland Festival på de sociale medier**

Facebook: [www.facebook.com/heartlandfestivaldk](http://www.facebook.com/heartlandfestivaldk)

Instagram: @heartlandfestivaldk

Youtube: Heartland Festival

**Heartland Festival er støttet af:**

Faaborg Midtfyn Kommune

Udvikling Fyn

Hovedsponsor: Albani

HEARTLAND FESTIVAL IS PROMOTED BY

LIVE NATION DENMARK - FREDERIKSBERG ALLE 3 - 1790 COPENHAGEN V

WWW.HEARTLANDFESTIVAL.DK